wickkiey/tamil-wikipedia-chunked huggingface dataset:
# பாடுதல்

## குரல் கற்பித்தல் நெறி

### குரல்சார்ந்த தொழில்நுட்பம்

பாடுதலானது ஒழுங்கான குரல்சார்ந்த தொழில்நுட்பத்துடன் செய்யப்படும் பொழுது ஒன்றிணைந்த மற்றும் ஒருங்கிணைந்த செயலகவும் பாடுதலின் உடல் ரீதியான செயல்முறைகளைத் திறம்பட ஒருங்கிணைப்பதாகவும் உள்ளது. வாய்ப்பாட்டு ஒலியை உற்பத்தி செய்வதில் நான்கு உடல் ரீதியான செயல்முறைகள் உள்ளடங்கியுள்ளன. அவை மூச்சுவிடல், பொனடேசன், குரல் ஒத்ததிர்வு, ஒலிப்பு என்பனவாகும். இந்தச் செயற்பாடானது பின்வரும் ஒழுங்குமுறையில் நடைபெறும்,  
1. மூச்சு எடுக்கப்படும்.
1. குரல்வளையில் சத்தம் ஆரம்பிக்கப்படும்.
1. குரல் ஒத்ததிர்விகள் சத்தத்தை பெற்றுக்கொண்டு அதன் மீது தாக்கம் செலுத்தும்.
1. பேச்சு உறுப்புக்கள் அங்கீகரிக்கப்பட்ட அலகுகளுக்கு சத்தத்தை வடிவமைக்கும்.  
இந்த நான்கு உடல் ரீதியான செயல்முறைகளும் கற்கும் பொழுது தனித்தனியாகப் பிரித்து கருத்திற்கொள்ளப்பட்டுப் பின்னர் நடைமுறைப் பயிற்சியில் ஓர் ஒருங்கிணைந்த செயற்பாடாக ஒன்றிணைக்கப்படுகின்றன. இச்செயற்பாட்டில் ஒருங்கிணைப்பு இல்லாததால் பல குரல் பிரச்சினைகள் ஏற்படுகின்றன.
# பாடுதல்

## பாடகர்கள்

### கர்நாடக இசை பாடகர்கள்

- மாரிமுத்துப் பிள்ளை
- முத்துத் தாண்டவர்
- முத்துசுவாமி தீட்சிதர்
- தண்டபாணி தேசிகர்
- எம். எஸ். சுப்புலட்சுமி
- மகாராஜபுரம் சந்தானம்
# பாடுதல்

## பாடகர்கள்

### திரைப்பட பின்னணிப் பாடகர்கள்

- சீர்காழி கோவிந்தராஜன்
- லதா மங்கேஷ்கர்
- டி. எம். சௌந்தரராஜன்
- சி. எஸ். ஜெயராமன்
- இளையராஜா
- கே. ஜே. யேசுதாஸ்
- எஸ். பி. பாலசுப்பிரமணியம்
# பாடுதல்

## வாய்ப்பாட்டு அல்லது குரல் இசையின் வகைகள்

வாய்ப்பாட்டு அல்லது குரல் இசை பெரும்பாலும் பல வடிவங்கள் மற்றும் நடைகளின் ஒரு குறிப்பிட்ட இசையை பொறுத்து வகைப்படுத்தப்பட்டுள்ளது. இது கருநாடக இசை, மெல்லிசை, நாட்டுப்புற இசை, திரையிசை, பாப் இசை என வகையிடப்படுகிறது.
# பாடுதல்

## இந்திய பாடல் வகைகள்

- வில்லுப்பாட்டு
- நாட்டுப்புறப் பாடல்கள்
- கருநாடக இசையில் வாய்ப்பாட்டு
# சஞ்சய் தேசியப் பூங்கா

**சஞ்சய் தேசியப் பூங்கா** (The Sanjay National Park) இந்தியாவின் மத்தியப் பிரதேசம் மாநிலத்தில் *சிதி* மாவட்டத்தில் அமைந்துள்ளது. இப்பூங்கா *சஞ்சய்-டூப்ரி புலிகள் பாதுகாப்புத் திட்டத்தின்* பகுதி ஆகும். இப்பூங்காவின் மொத்தப் பரப்பளவு 466.7 சதுர கிலோமீட்டர்கள் ஆகும். சஞ்சய் தேசியப் பூங்காவில் ஒன்பது வகையான பறவைகளும், புலிகளும், சிறுத்தைகளும் மற்றும் ஊர்வனவும் உள்ளன. 2004 ஆம் ஆண்டின் கணக்கெடுப்பின் படி இங்கு 6 புலிகள் இருந்தன. ஆனால் அக்டோபர் 2008 முதல் மே 2009 வரையான காலகட்டத்தில் இங்கு புலிகள் எதுவும் காணப்படவில்லை. . 2000 ஆம் ஆண்டு மத்தியப் பிரதேசம் பிரிக்கப்பட்ட பிறகு இப்பூங்காவின் பெரும்பகுதி சட்டீஸ்கர் மாநிலத்திற்குச் சென்றது. அங்கு சென்ற 1440 சதுர கிலோமீட்டர்கள் பரப்பளவுள்ள தேசியப்பூங்கா *குரு காசிதாஸ் தேசியப் பூங்கா* எனப் பெயரிடப்பட்டு பராமரிக்கப்பட்டு வருகிறது.
# ராய்காஞ்ச் பறவைகள் சரணாலயம்

**ராய்காஞ்ச் பறவைகள் சரணாலயம்** (Raiganj Wildlife Sanctuary) *குலிக் பறவைகள் சரணாலயம்* எனும் பெயரால் பரவலாக அறியப்படுகிறது. இது இந்தியாவின் மேற்கு வங்காளம் மாநிலத்தில் உத்தர தினஜ்பூர் மாவட்டத்தில் ராய்காஞ்ச் எனும் இடத்தில் அமைந்துள்ளது. ஆசியாவின் இரண்டாவது பெரிய சரணாலயாக இது அறியப்படுகிறது. இச்சரணாலயத்தில் 164 வகையான பறவைகள் உள்ளன. மேலும் 70,000 முதல் 80,000 பறவைகள் புலம் பெயர்ந்து வருடந்தோறும் இங்கு வந்து செல்கின்றன. இச்சரணாலயம் 1985 ஆம் ஆண்டு உருவாக்கப்பட்டது. இப்பறவைகள் சரணாலயம் 1.3 சதுர கிலோமீட்டர்கள் பரப்பளவில் அமைந்துள்ளது.
# ராய்காஞ்ச் பறவைகள் சரணாலயம்

## அமைவிடம்

இந்தப் பறவைகள் சரணாலயம் *ராய்காஞ்ச்* நகரிலிருந்து 4 கிலோமீட்டர்கள் தொலைவில் அமைந்துள்ளது. *ராய்காஞ்ச்* நகரானது கொல்கத்தாவிலிருந்து 425 கிலோமீட்டர்கள் தொலைவிலும், சிலிகுரி நகரிலிருந்து 181 கிலோமீட்டர்கள் தொலைவிலும் அமைந்துள்ளது.
# ராய்காஞ்ச் பறவைகள் சரணாலயம்

## காலநிலை

இச்சரணாலயத்தின் வெப்பநிலை கோடைக்காலத்தில் 38° முதல் 21° வரையிலும், குளிர்காலத்தில் 23° முதல் 6° வரையிலும் இருக்கும். வருடாந்திர சராசரி மழையளவு (ஜூலை முதல் செப்டம்பர் வரை) 1,550 மில்லிமீட்டர்கள் ஆகும்.
# உத்தர தினஜ்பூர் மாவட்டம்

வடக்கில் **உத்தர தினஜ்பூர் மாவட்டம்**, எண் 4]]  
**உத்தர தினஜ்பூர்** அல்லது **வடக்கு தினஜ்பூர்** (Uttar Dinajpur அல்லது North Dinajpur) மாவட்டம் இந்தியாவின் மேற்கு வங்காளம் மாநிலத்தில் அமைந்துள்ளது. இம்மாவட்டம் 1992 ஆம் ஆண்டு ஏப்ரல் மாதம் 1 ஆம் நாள் உருவாக்கப்பட்டது. இம்மாவட்டம் ராய்காஞ்ச் மற்றும் இஸ்லாம்பூர் என இரு உட்கோட்டங்களாக (subdivisions) பிரிக்கப்பட்டுள்ளது. இவை இரண்டும் 10 கிலோமீட்டர்கள் தொலைவில் அமைந்துள்ளன.
# உத்தர தினஜ்பூர் மாவட்டம்

## புவியியல் அமைவு

இம்மாவட்டத்தின் மொத்தப் பரப்பளவு 3142 சதுர கிலோமீட்டர்கள் ஆகும். நிலப்பரப்பு சமதளமாக இருந்தாலும் தென் திசையை நோக்கி சாய்வாகவே உள்ளது. தென்திசையில் *குலிக்*, *நாகர்*, *மஹாநந்தா* ஆகிய ஆறுகள் ஓடுகின்றன. இம்மாவட்டத்தின் அமைவு ஆகும். ஆசியாவின் இரண்டாவது பெரிய சரணாலயாமான ராய்காஞ்ச் பறவைகள் சரணாலயம் இம்மாவட்டத்தில் அமைந்துள்ளது.
# உத்தர தினஜ்பூர் மாவட்டம்

## நிர்வாகப் பிரிவுகள்

1577 கிராமங்களைக் கொண்ட இம்மாவட்டம்,
- 4 நகராட்சிகள்
- 9 வட்டங்கள்
- 99 பஞ்சாயத்துகள்
என பிரிக்கப்பட்டுள்ளது.
# உத்தர தினஜ்பூர் மாவட்டம்

## மக்கட்தொகை

2011 ஆம் ஆண்டின் மக்கட்தொகைக் கணக்கெடுப்பின்படி இம்மாவட்டத்தில் 30,00,849 பேர் வசிக்கின்றனர். இது அல்பேனியா நாட்டின் மக்கட்தொகைக்குச் சமமாகும். மக்கட்தொகைப் பெருக்க சதவீதம் 22.9 ஆகும்.
- இந்து - 51.47%
- முஸ்லீம் - 47.36%
# உத்தர தினஜ்பூர் மாவட்டம்

## மொழி

இம்மாவட்டத்தில் வங்காள மொழி முக்கிய மொழியாகும். இந்தி மற்றும் உருது மொழி பேசுவோர் *இஸ்லாம்பூர்* பகுதியில் உள்ளனர்.
# வார்ப்புரு:Infobox software license

| label7 = OSI approved
| data7 = }
| label8 = GPL compatible
| data8 = }
| label9 = Copyleft
| data9 = }
| label10 = Linking from code with a different license
| data10 = }
| label11 = இணையத்தளம்
| data11 = }
}}<noinclude></noinclude>
# சாப்டூர்

** சாப்டூர்** (Saptur) இந்தியாவின் தமிழக மாநிலத்தில் மேற்குத் தொடர்ச்சி மலையின் அடிவாரத்தில் அமைந்துள்ள ஒரு கிராமம் ஆகும். இது பழைய மதுரை (Madura) சமஸ்தானத்தின் பாளையங்களில் ஒன்று.
# சாப்டூர்

## வரலாறு

சாப்டூர், 72 அங்கீகரிக்கப்பட்ட பழைய மதுரை பாளையங்களில் ஒன்று. இது தற்போதைய மதுரை மாவட்டத்தின் தே. கல்லுப்பட்டியிலிருந்து 17 கி.மீ. தொலைவில் அமைந்துள்ளது. இவ்வூரானது 1859ல் திருநெல்வேலி மாவட்டத்திலிருந்து மதுரை மாவட்டத்திற்கு மாற்றப்பட்டுள்ளது.
# சாப்டூர்

## பெயர்க் காரணம்

சாப்டூர் என்பது சாப டூர் என்னும் தெலுங்கு சொல்லில் இருந்து வந்துள்ளது. சாப என்றால் கம்பிளி என்று தெலுங்கில் பொருள். ராஜகம்பள இன மக்கள் அக்காலகட்டத்தில் கம்பிளி என்னும் போர்வையினை தங்களின் மீது அணிந்து இருப்பர். எனவே இவ்வூருக்கு சாப்டூர் என்று பெயர் வந்தது. இவ்வூரானது காமய நாயக்கனூர் என்றும் முன்பு அழைக்கப்பட்டுள்ளது.
# சாப்டூர்

## புவியியல் அமைப்பு

9.69<sup>o</sup>N 77.59 <sup>o</sup>E ல் இவ்வூர் அமைந்துள்ளது.
# சாப்டூர்

## கோவில்கள்

1. சுந்தரமகாலிங்கம் மலைக்கோயில்
1. கும்பேஷ்வரன் கோவில்.
1. பூர்விக மாரியம்மன் கோவில்.
1. ஆனந்த மாரியம்மன் கோவில்.
1. முத்தாளம்மன் கோவில்.
1. பச்சைமலையப்பன் கோவில்.
1. நாகைய சாமி கோவில்.
1. பெத்தனசாமி கோவில்.
1. கன்னிமார் கோவில்.
1. சிறீ சத்ய சாய் பீடம்.
1. ஸ்ரீ பொன்னழகு அம்மன் கோவில்.  
மேலும் சில காவல் தெய்வங்களின் கோவில்களும் உண்டு.
# சாப்டூர்

## தலை வெட்டித் துரை

மதுரை மன்னர் விஷ்வநாத நாயக்கரின் (கிபி 1558 முதல் 1563) தென்னகத் தளபதியை, சிவகிரி பாளையக்காரரான **வரகுணராம பாண்டியன்** கொன்று விட்டு காட்டுக்குள் தப்பி சென்று விட்டார். அவரை தேடி மன்னரின் படைகள் வருவதை அறிந்த அவரது மனைவி தனது குழந்தைகளை சாப்டூர் ஜமீனில் ஒப்படைத்து, அவர்களை வளர்த்து சிவகிரிக்கு வாரிசாக்குங்கள் என கேட்டுக்கொண்டார், அதை சாப்டூர் பாளையக்காரர்கள் ஏற்றுக்கொண்டனர்.  
சிவகிரியின் பாளையக்காரர்களின் வாரிசுகளைத் தேடி, மன்னர் படை பேரையூரில் முகமிட்டார்கள். படையின் தளபதிகள் மட்டும் குதிரைகளில் சாப்டூர் வந்தனர்.குழந்தைகளோடு குழந்தைகளாக விளையாடிய சிவகிரியின் வாரிசுகளை தளபதிகளால் கண்டுபிடிக்க முடியவில்லை.அப்போது தளபதிகளுடன் வந்த துபாஷி, ஐயா, பாளையக்காரர்கள் வெள்ளி தட்டில் தான் சாப்பிடுவார்கள் மற்றவர்களை சாப்பிட அனுமதிக்க மாட்டார்கள் என்று கூறி இதன் மூலம் நாம் சிவகிரியின் வாரிசுகளை கண்டறியலாம் என கூறினார். ஆனால் நடந்தது வேறு அனைவருக்கும் வெள்ளி தட்டில் சாப்பாடு பரிமாரப்பட்டது.அதனால் அவர்களால் சிவகிரியின் வாரிசுகளை கண்டுபிடிக்க முடியவில்லை.அதன் பிறகும் அவர்கள் மிகவும் பாதுகாப்பாக வளர்க்கப்பட்டு பெரியவர்கள் ஆனாதும் சிவகிரிக்கு சென்றார்கள்.  
இதற்கிடையில் சிவகிரி வாரிசுகளுக்கு ஆதாரவு அளித்த சாப்டூர் பாளையக்காரர் நாகயசாமி காமய நாயக்கரை, மன்னர் படைகள் சங்கரன் கோயிலில் பிடித்தது.மன்னர் அவர் தலையை துண்டிக்க உத்தரவிட்டார்.  
அதன்படி, அவர் தலையை துண்டிக்கும் முன் கடைசி ஆசை என்ன என்று கேட்க, எனது தலையை நானே வெட்டிக் கொள்கிறேன் என்று கூறி அதை செய்து இருக்கிறார்.அதன்பின் அவர் தலை வெட்டி நாகயசாமி காமய நாயக்கர் என அழைக்கப்பட்டிருக்கிறார்.சாப்டூர் மக்கள் அவரை தலை வெட்டித் துரை என்று இன்றும் கடவுளில் ஒருவாராக வழிபடுகிறார்கள்.  
இவரின் சாமதி இன்றும் சங்கரன் கோயிலில் இருக்கிறது. ஆண்டிற்கு ஒரு முறை அவரை கும்பிடுகிறார்கள்.
# சாப்டூர்

## திருவிழாக்கள்

- ஆடி அமாவாசைத் திருவிழா
ஆண்டுதோறும் ஆடி அமாவாசை தினத்தன்று சுந்தரமகாலிங்கம் மலைக்கோயிலுக்கு மக்கள் மலையேறிச் சென்று வழிபட்டு வருகின்றனர்.  
- பங்குனிப் பொங்கல் திருவிழா
வருடத்தின் பங்குனி மாதம் வளர்பிறையில் இந்த பங்குனிப்பொங்கல் திருவிழா கொண்டாடப்படுகிறது . இது, சாப்டூரின் மிக முக்கியத் திருவிழா ஆகும். மாரியம்மனுக்கு நன்றி தெரிவிக்கும் விதமாக இத்திருவிழா கொண்டாடப்படுகிறது. திருவிழா நடைபெறும் பொழுது உலகமெங்கும் வசிக்கும் சாப்டூரின் மக்கள் சாப்டூருக்கு வந்து தங்கள் சொந்தங்களுடன் இணைந்து இத்திருவிழாவைக் கொண்டாடுகிறார்கள். இந்த திருவிழா மூன்று நாட்கள் நடைபெறும். அனைத்து விதமான நேர்த்திக் கடன்களும் இந்த மூன்று நாட்களில் அம்மனுக்குச் செலுத்தப்படும். முக்கியமான மூன்றாம் நாளன்று தங்கள் மாமன் முறை உறவினர் மேல் மஞ்சள் நீரை ஊற்றியும் மற்றும் வண்ணப்பொடிகளைத் தூவியும் தங்கள் மகிழ்ச்சியினை மக்கள் வெளிப்படுத்துவார்கள்.  
- சாப்டூர் சித்திரைத் திருவிழா
சித்திரைத் திருவிழா சைவமும், வைணவமும் இணைந்த திருவிழா ஆகும். சமயப் பிரிவுகள் இரண்டின் தொடர்புடைய மீனாட்சி சுந்தரேசுவரர் திருக்கல்யாணமும் அழகர் ஆற்றில் இறங்கும் திருவிழாவும் நடைபெறுகின்றன. சமயங்களிடையே ஒற்றுமையை ஏற்படுத்தும் நோக்கத்துடனே மன்னர் திருமலை நாயக்கர் காலத்தில் இரு விழாக்களும் இணைக்கப்பட்டு ஒரே விழாவாக ஆக்கினார். மதுரை மீனாட்சியின் அண்ணனான அழகர் தங்கையின் திருமணத்திற்கு வருவதாகவும், வருவதற்குள் திருமணம் முடிந்து விடவே ஆற்றிலிருந்து அப்படியே திரும்பி விடுவதாகப் புதிய கதையும் புனையப்பட்டது. உண்மையில் மண்டூக மகரிசிக்கும் நாரைக்கும் சாப விமோசனம் அளிக்க அழகர் வைகை ஆற்றில் எழுந்தருள்கிறார் என்பதே திருமலை நாயக்கர் காலத்துக்கு முன்பிருந்த பழைய புராணம் .  
- முத்தாள் அம்மன் திருவிழா
# சாப்டூர்

## சாப்டூரில் உள்ள சுற்றுலாத் தலங்கள்

**<u><big>சாப்டூர் அரண்மனை</big></u>**  
சுமார் நானுறு வருட பழமை மற்றும் பாரம்பரியம் மிக்க அரண்மனை உள்ளது அனுமதி பெற்று இவ்வரலாற்றுச் சிறப்பு மிக்க இடத்தை பார்வையிடலாம்.
# சாப்டூர்

## சாப்டூரில் உள்ள சுற்றுலாத் தலங்கள்

### <u><big>கேணி</big></u>

சாப்டூரின் மேற்குத்தொடர்ச்சி மலையில் அமைந்துள்ள ஓர் அழகிய நீர்வீழ்ச்சி மற்றும் நீர்தேக்கம் **கேணி** ஆகும். இது பார்ப்பதற்கு ஓர் நீச்சல் குளம் போல இருக்கும். எனவே மக்கள் இங்கு நீந்தி மகிழ்வார்கள். மேலும் கேணிக்கு செல்வதற்கு மலைக்குள்ளே அரை கி.மீ. தொலைவு செல்ல வேண்டும். இந்த கேணி நீர் தோன்றிய இடத்தில் இருந்து பல்வேறு மூலிகைகளில் பட்டு வருவதால் இதற்கு மருத்துவ குணமும் உண்டு. கேணிக்கு செல்லும் பாதையில் ஒரு பெரிய மாந்தோப்பும், பல பனை மரங்களையும் காணலாம்.
# சாப்டூர்

## சாப்டூரில் உள்ள சுற்றுலாத் தலங்கள்

### பரமசிவன் பாறை

இதுவும் மேற்கு தொடர்ச்சி மலையில் அமைந்துள்ள ஒரு சிறிய சுற்றுலாத் தலம், இங்கு பாறைகளின் அடியிலிருந்து தண்ணீர் வரும் விதம் ஒரு புரியாத புதிராகவே உள்ளது. மேலும் இங்கு தண்ணீர் ஒரு சறுக்கு பாறையில் செல்லும்.
# சாப்டூர்

## விவசாயம்

நெல், கரும்பு, பருத்தி, மா, தென்னை, கடலை ஆகியவை அதிகம் சாகுபடி செய்யப்படுகின்றன.
# ராய்காஞ்ச்

**ராய்காஞ்ச்** (Raiganj) இந்தியாவின் மேற்கு வங்காளம் மாநிலத்தின் உத்தர தினஜ்பூர் மாவட்டத்திலுள்ள ஒரு நகராட்சி ஆகும். இது மாவட்டத் தலைநகராகவும் உத்தர தினஜ்பூர் மாவட்டத்தின் உபபிரிவாகவும் (subdivision) உள்ளது. ஆசியாவின் இரண்டாவது பெரிய சரணாலயாமான ராய்காஞ்ச் பறவைகள் சரணாலயம் இந்நகரில் அமைந்துள்ளது.
# ராய்காஞ்ச்

## மக்கட்தொகை

2011 ஆம் ஆண்டின் மக்கட்தொகைக் கணக்கெடுப்பின் படி இந்நகரின் மொத்த மக்கட்தொகை 1,99,758 ஆகும். இதில் ஆண்கள் 1,04,966 பேரும் பெண்கள் 94,792 பேரும் ஆகும். 20,028 பேர் 6 வயதிற்கும் குறைவானவர்கள் ஆவார். இந்நகரின் கல்வியறிவு 81.71% ஆகும்.
# இஸ்லாம்பூர்

**இஸ்லாம்பூர்** (Islampur) இந்தியாவின் மேற்கு வங்காளம் மாநிலத்தின் உத்தர தினஜ்பூர் மாவட்டத்திலுள்ள ஒரு நகராட்சி ஆகும்.. இது மாவட்டத் தலைநகராகவும் *உத்தர தினஜ்பூர் மாவட்டத்தின்* உபபிரிவாகவும் (subdivision) உள்ளது.
# இஸ்லாம்பூர்

## அமைவிடம்

*இஸ்லாம்பூரின்* அமைவிடம் ஆகும். இது கடல் மட்டத்திலிருந்து 53 மீட்டர்கள் உயரத்தில் அமைந்துள்ளது. இந்நகரின் வெப்பநிலை 12°செ முதல் 38°செ வரை ஆகும்.
# இஸ்லாம்பூர்

## மக்கட்தொகை

2011 ஆம் ஆண்டின் மக்கட்தொகைக் கணக்கெடுப்பின் படி இந்நகரின் மக்கட்தொகை 52,766 ஆகும். இதில் ஆண்கள் 54% பேரும் பெண்கள் 46% பேரும் ஆகும். இந்நகர மக்களின் கல்வியறிவு 63% ஆகும். 15% பேர் 6 வயதிற்கும் குறைவானவர்கள் ஆவார்.
# பேதுவாதாரி

**பேதுவாதாரி** (Bethuadahari, வங்காள மொழி: বেথুয়াডহরী] இந்தியாவின் மேற்கு வங்காளம் மாநிலத்தின் நதியா மாவட்டத்திலுள்ள ஒரு நகர் ஆகும். இந்நகரானது கிருஷ்ணாநகர் நகரிலிருந்து 28 கிலோமீட்டர்கள் தொலைவில் அமைந்துள்ளது. இந்தியாவின் கிழக்கு இரயில்வேயின் *லால்கோலா* உபபிரிவின் கீழ் இந்நகரின் தொடர்வண்டி நிலையம் வருகிறது. இத்தொடர்வண்டி நிலையம் இந்நகரை ஸ்லெட்ஜ் தொடர்வண்டி நிலையத்தோடு இணைக்கிறது. இந்நகர் தேசிய நெடுஞ்சாலை 34 மூலம் இணைக்கப்பட்டுள்ளது. இந்நகரின் பேதுவாதாரி வனவிலங்குகள் காப்பகத்தில் அதிக அளவு மலைப்பாம்புகளும், மான்களும் காணப்படுகின்றன. இந்நகரானது நகராட்சியாக தரம் உயர்த்தப்பட்டுள்ளது.
# நதியா மாவட்டம்

கிழக்கில் அமைந்த நதியா மாவட்டம் - **எண் 10**]]  
**நதியா மாவட்டம்** (Nadia district, வங்காள மொழி: নদিয়া জেলা) இந்தியாவின் மேற்கு வங்காள மாநிலத்தின் 23 மாவட்டங்களில் ஒன்றாகும். இது மேற்கு வங்காள மாநிலத்தின் மேற்குப் பகுதியில் அமைந்துள்ளது. இம்மாவட்டத்தின் கிழக்கு எல்லையாக வங்காள தேசம் நாடு அமைந்துள்ளது.
இதன் நிர்வாகத் தலைமையிடம் கிருஷ்ணாநகர் ஆகும்.
# நதியா மாவட்டம்

## மக்கட்தொகை

2011 ஆம் ஆண்டின் மக்கட்தொகைக் கணக்கெடுப்பின் படி இம்மாவட்டத்தின் மொத்த மக்கட்தொகை 51,68,488 ஆகும். இது அமெரிக்காவின் கொலராடோ மாகாண மக்கட்தொகைக்குச் சமமாகும். மக்கட்தொகையின் அடிப்படையில் இது இந்தியாவின் 640 மாவட்டங்களில் 18 வது இடத்தில் உள்ளது.
# பேதுவாதாரி வனவிலங்குகள் காப்பகம்

**பேதுவாதாரி வனவிலங்குகள் காப்பகம்** (Bethuadahari Wildlife Sanctuary) இந்தியாவின் மேற்கு வங்காளம் மாநிலத்தில் நதியா மாவட்டத்தில் அமைந்துள்ளது. இக்காப்பகமானது தேசிய நெடுஞ்சாலை 34 அருகே அமைந்துள்ளது. இதன் பரப்பளவு 67 எக்ட்டேர்கள் ஆகும். இக்காப்பகம் 1980 ஆம் ஆண்டு உருவாக்கப்பட்டது.
# பேதுவாதாரி வனவிலங்குகள் காப்பகம்

## வனவிலங்குகள்

பேதுவாதாரி வனவிலங்குகள் காப்பகத்தில் நரிகள், பறவைகள், ஊர்வன, மலைப்பாம்புகள், முதலைகள் மற்றும் மான்கள் அதிக அளவு காணப்படுகின்றன. இக்காப்பகத்தினுள் மூங்கில், தேக்கு போன்ற மரவகைகளும் காணப்படுகின்றன.
# பேதுவாதாரிக் கல்லூரி

**பேதுவாதாரிக் கல்லூரி** (Bethuadahari College) இந்தியாவின் மேற்கு வங்காளம் மாநிலத்தில் நதியா மாவட்டத்தில் பேதுவாதாரி நகரில் அமைந்துள்ளது. இக்கல்லூரியில் *கலை*, மற்றும் *வணிகவியலில்* இளநிலைப் படிப்பு வழங்கப்படுகிறது. கல்யாணிப் பல்கலைக்கழகத்தின் கீழ் இக்கல்லூரி இணைக்கப்பட்டுள்ளது. மேலும் பல்கலைக்கழக மானியக் குழுவின் ஒப்புதலும் பெற்றுள்ளது.
# பேதுவாதாரிக் கல்லூரி

## வரலாறு

இக்கல்லூரி 1986 ஆம் ஆண்டு அக்டோபர் மாதம் 6 ஆம் தியதி ஆரம்பிக்கப்பட்டது. முதலில் *கல்கத்தாப் பல்கலைக்கழகத்துடன்* இணைக்கப்பட்டிருந்தது. பின்னர் 1999 முதல் *கல்யாணிப் பல்கலைக்கழகத்தின்* கீழ் இக்கல்லூரி இணைக்கப்பட்டுள்ளது. இக்கல்லூரி தேசிய நெடுஞ்சாலை 34 லிருந்து 2 கிலோமீட்டர்கள் தொலைவில் அமைந்துள்ளது.
# பேதுவாதாரிக் கல்லூரி

## துறைகள்

### கலை மற்றும் வணிகவியல்

- வங்காளம்
- ஆங்கிலம்
- வரலாறு
- புவியியல்
- அரசறிவியல்
- சமூகவியல்
- வணிகவியல்
# பிரமோஸ்

**பிரமோஸ்** என்பது ஒரு மீயொலிவேக சிறு இறக்கையுடன் கூடிய குறைந்த உயரத்தில் பறக்கவல்ல ஒரு வழிகாட்டப்பட்ட ஏவுகணை ஆகும். இது நீர்மூழ்கிக் கப்பல், கப்பல், போர் விமானம் மற்றும் தரைவழி போன்ற பல விதமான வழி முறைகளில் ஏவப்படக்கூடியது. இது இந்தியாவின் (DRDO) எனப்படும் பாதுகாப்பு ஆராய்ச்சி மற்றும் வளர்ச்சி அமைப்பும், ரஷ்யாவின் என் பி ஓ மஷிநோஸ்ட்ரோஏணியா நிறுவனமும் இணைந்து உருவாக்கிய ஏவுகணையாகும்.  
இதன் பெயர் பிரம்மபுத்திரா மற்றும் மாஸ்க்வா என்ற நதிகளின் பெயரில் இருந்து உருவாக்கப்பட்டது ஆகும். இந்த ஏவுகணை உலகின் அதி வேகமாகச் செல்லக்கூடிய ஏவுகணை ஆகும். இது மக் 2.5-2.8 வரை செல்லக்கூடிய ஆற்றல் கொண்டது.
# பிரமோஸ்

## பிரமோஸ் பிளாக்-2 ஏவுகணை

இந்திய ராணுவம் பிரமோஸ்-2 ரக ஏவுகணை சோதனையை நடத்தியது. ராஜஸ்தான் மாநிலம் பொக்ரான் பகுதியில் உள்ள நகரும் ஏவுதளத்தில் இருந்து செலுத்தப்பட்ட இந்த ஏவுகணை 25 கிலோ மீட்டர் தொலைவில் தரையில் உள்ள இலக்கை துல்லியமாக தாக்கியதாகவும், சோதனை வெற்றிகரமாக நடந்ததாகவும் ராணுவம் தெரிவித்துள்ளது. இந்தியா-ரஷ்யா கூட்டு திட்டத்தின் கீழ் இந்திய ராணுவ ஆராய்ச்சி மற்றும் அபிவிருத்தி அமைப்பு தயாரித்துள்ள பிரமோஸ் ஏவுகணை சோதனை இதற்கு முன்பு கடைசியாக கடந்த மார்ச் மாதம் பொக்ரானில் நடத்தப்பட்டது.
# டேவிட் ராஜேந்திரன்

**டேவிட் ராஜேந்திரன்** (27 டிசம்பர் 1945 — 19 டிசம்பர் 2013) ஈழத்தின் பிரபல நாடகக் கலைஞரும், ஊடகவியலாளரும் ஆவார். இலங்கை வானொலியில் பணி புரிந்தவர்.
# டேவிட் ராஜேந்திரன்

## வாழ்க்கைச் சுருக்கம்

டேவிட் ராஜேந்திரன் யாழ்ப்பாணம், பாசையூரில் அண்ணாவியார் தீயோ ராஜேந்திரன், அஞ்சலீனா ஆகியோருக்கு 1945 டிசம்பர் 27 இல் பிறந்தவர். தந்தை தியோ ராஜேந்திரன் தென்பாங்கு நாட்டுக்கூத்துக் கலைஞர். டேவிட் ராஜேந்திரன் 1960களில் இலங்கை வானொலியில் தொழில்நுட்பப் பொறுப்பாளராகப் பணியாற்றத் தொடங்கிய இவர் *கிராமியப் பாடல்கள்* என்ற நிகழ்ச்சியின் நிகழ்ச்சித் தயாரிப்பாளராக நீண்ட காலம் பணிபுரிந்தார். வானொலி நாடகங்களிலும் இவர் நடித்துப் பெயர் பெற்றார்.  
தந்தையின் வழியில் பல நாட்டுக்கூத்துகளில் நடித்ததுடன், நாடக நடிகராகவும் பல நாடகங்களில் நடித்தவர். சிலப்பதிகாரத்தைத் தழுவிய *முத்தா மாணிக்கமா*, மற்றும் *சத்தியவான் சாவித்திரி* ஆகிய நாட்டுக் கூத்து நாடகங்கள் இலங்கையில் பல முறை மேடையேறி வெற்றி பெற்றன.  
புலம்பெயர்ந்து லண்டனில் வாழ்ந்து வந்த டேவிட் ராஜேந்திரன் ரிரிஎன் தமிழ்த் தொலைக்காட்சியில் பணியாற்றினார். 'புதினக் கண்ணாடி' நிகழ்ச்சியைத் தொகுத்து வழங்கினார். அதன் செய்திப் பிரிவிலும் பணியாற்றியுள்ளார்.  
இவருக்கு சந்திரா என்ற மனைவியும் மூன்று பிள்ளைகளும் உள்ளனர்.
# சாந்திப்பூர்

**சாந்திப்பூர்** (Shantipur) நகரம் இந்தியாவின் மேற்கு வங்காளம் மாநிலத்தின் நதியா மாவட்டதிலுள்ள நகராட்சி ஆகும். இந்நகரானது கைத்தறி உடைகளுக்கு புகழ்பெற்றது ஆகும்.
# சாந்திப்பூர்

## அமைவிடம்

*சாந்திப்பூரின்* அமைவிடம் ஆகும். இந்நகரானது கடல் மட்டத்திலிருந்து 15 மீட்டர்கள் உயரத்தில் அமைந்துள்ளது.
# சாந்திப்பூர்

## மக்கட்தொகை

2011 ஆம் ஆண்டின் மக்கட்தொகை கணக்கெடுப்பின் படி இந்நகரின் மக்கட்தொகை 2,88,718 ஆகும். இதில் 1,47,299 பேர் ஆண்களும் 1,41,419 பேர் பெண்களும் ஆவர். 24,006 பேர் 6 வயதுக்கு உட்பட்ட குழந்தைகள் ஆவர். இந்நகர மக்களின் கல்வியறிவு 82.67% ஆகும்.
# பெருநாய் (விண்மீன் குழாம்)

**பெருநாய்** (Canis Major) ஏறக்குறைய 88 விண்மீன்களடங்கிய ஒரு விண்மீன் கூட்டம் ஆகும். இரண்டாம் நூற்றாண்டு வானியலறிஞரான தாலமி கூறிய 48 விண்மீன் குழுக்களில் ஒன்றாகும். கானிஸ் என்பது லத்தீன் மொழியில் நாயைக் குறிப்பிடும் ஒரு சொல்லாகும். அதனால் இந்த விண்மீன் வட்டாரம் கானிஸ் மேஜர் என்று பெயர் பெற்றதோடு ஒளிமிக்க சீரியசும் வட்டாரமும் கானிகுலா (Canicula) எனப் பெயர் பெற்றது. சீரியஸ் என்றால் கிரேக்க மொழியில் வெப்பத்தால் வாட்டுகின்ற என்று பொருள். தொடக்கத்தில் சீரியஸ் விண்ணில் பிரகாசமிக்க மினுமினுக்கின்ற விண்ணுருப்புகளுக்கு ஒரு பெயரடைச் சொல்லாகப் பயன்படுத்தப்பட்டது. ஒரு பெரிய நாய் போலக் கற்பனை செய்யப்பட்டுள்ள இது ஓரியன் வட்டாரத்தோடு தொடர்புடைய இரு நாய்களில் பெரியதைக் குறிப்பிடுகிறது. பூமி சுழல,இந்த நாய்கள் வேட்டைக்காரனைப் பின் பற்றிச் செல்வது போலத் தோற்றம் தரும். கானிஸ் மேஜர் வட்டாரத்தில் பல பிரகாசமான விண்மீன்கள் அடங்கியுள்ளன. உருவத்தில் முதன்மையானதாக இருப்பது சீரியசாகும்.
# கிருஷ்ணாநகர்

**கிருஷ்ணாநகர்** (Krishnanagar) இந்தியாவின் மேற்கு வங்காளம் மாநிலத்தில் நதியா மாவட்டத்தில் உள்ள ஒரு நகராட்சி ஆகும். மேலும் இது நதியா மாவட்டத்தின் தலைநகரும் ஆகும். இந்நகரில் ஜலாங்கி ஆறு ஓடுகிறது. இந்நகராட்சியானது 1864 ஆம் ஆண்டு உருவாக்கப்பட்டது. விவசாயம் இங்கு முக்கியத் தொழிலாகும். இந்நகராட்சி 16 சதுர கிலோமீட்டர்கள் பரப்பளவு கொண்டது.
# கிருஷ்ணாநகர்

## அமைவிடம்

இந்நகரின் அமைவிடம் ஆகும். இந்நகரானது கடல் மட்டத்திலிருந்து 14 மீட்டர்கள் உயரத்தில் அமைந்துள்ளது.
# கிருஷ்ணாநகர்

## மக்கட்தொகை

2011 ஆம் ஆண்டின் மக்கட்தொகை கணக்கெடுப்பின் படி இந்நகரின் மொத்த மக்கட்தொகை 1,81,182 ஆகும். ஆண் பெண் விகிதம் 1000 ஆண்களுக்கு 978 பெண்கள் என்ற அளவில் உள்ளது. மொத்த மக்கட்தொகையில் 6 வயதிற்கும் குறைவான வயதுடைய குழந்தைகள் 7.5% ஆகும். இந்நகர மக்களின் கல்வியறிவு 88.09% ஆகும். ஆண்களின் கல்வியறிவு 90.84% ஆகவும் பெண்களின் கல்வியறிவு 85.29% ஆகவும் உள்ளது.
# சலங்கி ஆறு

**சலங்கி ஆறு** (வங்காள மொழி: জলজ্ঞী নদী, ஜலங்கீ நதீ ) கங்கை ஆற்றின் ஒரு கிளை ஆறு ஆகும். இது இந்தியாவின் மேற்கு வங்காளம் மாநிலத்தில் நதியா மாவட்டத்தின் *முசிதாபாது* வழியாகச் செல்கிறது. இவ்வாற்றிலுள்ள களிமண்ணைக் கொண்டு செய்யப்படும் பொம்மைகள் கிருஷ்ணாநகர் பொம்மைகள் என அழைக்கப்படுகின்றன.
# சீனிவாச ராமானுஜன் 125 (நூல்)

**சீனிவாச ராமானுஜன் 125** என்னும் நூல் கணித ஆசிரியரும் எழுத்தாளருமான இரா. நடராசன் என்பவரால் எழுதப்பட்டதாகும். இராமனுசனின் 125 ஆவது பிறந்த நாளின் முன்னோட்டமாக அவருடைய வாழ்க்கை வரலாற்றை 125 பத்திகளில் குழந்தைகளுக்குச் சுருக்கிக் கூறுவதே இந்நூலின் நோக்கம் ஆகும்.  
தமிழகத்தில் ஈரோட்டில் பிறந்து கடும் வறுமை, புறக்கணிப்பு, அலைவுறுதல்களின் ஊடாக மாபெரும் கணித மேதையாக பரிணமித்து இந்தியாவிற்கு பெருமை சேர்த்த சீனிவாச இராமானுஜம் வாழ்வின் 125 முக்கிய சம்பவங்களை எளிய வடிவத்தில் ஆயிஷா இரா. நடராசன் வாசர்களுக்கு தந்துள்ளார் என்னும் குறிப்புரையோடு இந்நூல் வெளியிடப்பட்டு இருக்கிறது.  
இராமானுசன் வாழ்க்கையையோடு தொடர்புடைய 22 படங்கள் இந்நூலில் இடம்பெற்றிருக்கின்றன. இராமானுசனின் வாழ்க்கையைப் பற்றி மேலும் அறிந்துகொள்வதற்காக ஐந்து நூல்கள் இந்நூலின் இறுதியில் பரிந்துரைக்கப்பட்டு உள்ளன.
# சந்தை (ஆவண நிகழ்படம்)

**சந்தை** அல்லது **த மார்க்கட்** (Tha Market) என்பது 2011 இல் வெளிவந்த ஒரு தமிழ், ஆங்கிலஆவண நிகழ்படம் ஆகும். இது தமிழ்நாட்டில் வசதி குறைந்தவர்கள் தமது உடல் உறுப்புக்களை வசதிபடைத்தவர்களுக்கு மீனைச் சந்தையில் விலை கூறி விற்பது போல விற்பது பற்றிய ஆவணப் படம் ஆகும். ஒரு சிறுநீரகம் ஒன்றை வாங்க முற்படும் வசதி படைத்த கனடியப் பெண் ஒருவரின் பார்வையில் இப் படம் இந்த விடயத்தை ஆய்கிறது. இந்தப் படத்தின் இயக்குநர் ராமு ராவு (Rama Rau) ஆவார்.
# வெள்ளை வான் கதைகள்

**வெள்ளை வான் கதைகள்** அல்லது **வைற் வான் இசுரோறீசு** (White Van Storeis) என்பது 2013 இல் வெளிவந்த ஆங்கில ஆவண நிகழ்படம் ஆகும். இது இலங்கையில் ஆட்கடத்தல்களும் காணாமல் போதல்களும், குறிப்பாக வெள்ளை வான் மூலம் நடத்தப்பட்ட ஆட்கடத்தல்களையும் காணாமல் போதல், படுகொலைகள் பற்றியது ஆகும். இந்த ஆவணப் படம் 2 மணிநேர நீளம் கொண்டது. இதனை லீனா மணிமேகலை இயக்கி உள்ளார்.
# அகில இந்திய விவசாய தொழிலாளர்கள் சங்கம்

**அகில இந்திய விவசாய தொழிலாளர்கள் சங்கம்** (ஆங்கிலம்:The All India Agricultural Workers Union (AIAWU)) இந்தியாவிலுள்ள ஒரு இடதுசாரி பொதுவுடமை அரசியல் சார்புள்ள, விவசாயம் சார்ந்த வேலைகள் செய்யும் தொழிலாளர்களுக்கான, சட்டப்படியான வேலை நேரம், குறைந்தபட்ச கூலி சட்டம், விவசாய தொழில் முறைசார்ந்த உரிமைகள் போன்றவற்றிற்காக போராடுகிற அமைப்பு ஆகும் . இந்த அமைப்பின் தற்போதைய உறுப்பினர் எண்ணிக்கை 50,54,502 ஆகும்.
# அகில இந்திய விவசாய தொழிலாளர்கள் சங்கம்

## அமைப்பு

இந்திய அரசியலமைப்புச் சட்டப்படியான எல்லைவரையரைக்குள் இந்தியா முழுமைக்குமான அகில இந்திய அமைப்பாகும். இந்திய அளவில் 109 பேர் கொண்ட குழுவும், தொடர்ந்து மாநில அமைப்பும், மாவட்ட, வட்டார, பகுதிகள் அளவிலான குழுவும், இந்த அமைப்புக்களுக்கு நிருவாகிகள், களப்பணியாளர்கள் என நடைபெறும் மாநாடுகளில் கலந்துகொள்ளும் பிரதிநிதிகள் மூலமாக தேர்ந்தெடுக்கப்படுகிறார்கள்.
# அகில இந்திய விவசாய தொழிலாளர்கள் சங்கம்

## வெளி இணைப்பு

http://www.pragoti.in/node/2524
[]
# கிரோசின் (ஆவண நிகழ்படம்)

**கிரோசின்** என்பது 2011 இல் வெளிவந்த ஒரு தமிழ் ஆவணக் குறும்படம் ஆகும். இது யாழ்ப்பாணத்தில், பொருளாதாரத் தடையின் கீழும், படைத்துறை ஆக்கிரப்பின் கீழும் ஒரு வாடகை வண்டிக் காரர் (taxi) எப்படி ஒரு நோயாளியை மருத்துவமனைக்கு எடுத்துச் செல்வார் என்பது பற்றியது ஆகும். இதனை கண்ணன் அருணாச்சலம் இயக்கி உள்ளார்.
# நாம் பளியர்

**நாம் பளியர்** (*We Are the Palliars*) என்பது ஒரு தமிழ், ஆங்கில ஆவணப்படம் ஆகும். இது தமிழ்நாட்டில் குடிநீர், போக்குவரத்து, கல்வி, மருத்துவம் போன்ற எந்தவித அடிப்படை வசதிகளும் இல்லாமல் பளியர் சமூகம் எதிர்நோக்கும் சிக்கல்களை விபரிக்கிறது. குறிப்பாக தமிழ்நாடு அரசு இவர்களுக்கு அடிப்படைச் சேவைகளை வழங்கவில்லை என்பதை எடுத்துரைக்கிறது. இப் படத்தை ஊர் சேவைகள் அறக்கட்டளை (Village Service Trust) தயாரித்துள்ளது.
# அகில இந்திய விவசாயிகள் சங்கம்

**அகில இந்திய விவசாயிகள் சங்கம்** (*All India Kisan Sabha*)இந்தியாவிலுள்ள ஒரு இடதுசாரி பொதுவுடமை அரசியல் சார்புள்ள, விவசாயிகள் சங்கம் ஆகும்.
# அகில இந்திய விவசாயிகள் சங்கம்

## வரலாறு

அகில இந்திய விவசாயிகள் சங்கம் முதலில் பீகாரில் சுவாமி சகஜானந்த சரஸ்வதி தலைமையின் கீழ் 1929 ல் உருவாக்கப்பட்டது. பீகார் மாநிலத்தில் விவசாயிகளின் அடிப்படை உரிமைகள், உழும் நிலங்களை பாதுகாத்தல், அந்த காலத்தில் ஜமீன்தார் தாக்குதல்களுக்கு எதிராக விவசாயிகளை அணிதிரட்ட வேண்டும், விவசாயி குறைகளை போக்க அணிதிரட்ட வேண்டும், என்ற நிலையில் விவசாயிகள் இயக்கம் உருவாகியது.ஏப்ரல் 11, 1936 அன்று சுவாமி சகஜானந்த சரஸ்வதி அதன் முதல் தலைவராக தேர்ந்தெடுக்கப்பட்டார், மற்றும் ரங்கா, இ. எம். எஸ். நம்பூதிரிபாத்து (EMS Namboodiripad), பண்டிட் கர்யானந் (Karyanand) சர்மா, பண்டிட் யமுனா கர்ஜி, பண்டிட் யதுநந்தன் (Yadunandan) (Jadunandan) சர்மா, போன்ற முக்கிய தலைவர்களும் தொடர்பு குழு உறுப்பினர்கள் என ராகுல் சங்கிருத்தியாயன் , பி . சுந்தரய்யா , ராம் மனோகர் லோஹியா , ஜெயப்பிரகாஷ் நாராயண் , ஆச்சார்யா நரேந்திர தேவ் மற்றும் பங்கிம் முகர்ஜி.
# அகில இந்திய விவசாயிகள் சங்கம்

## வெளி இணைப்பு

[http://www.pragoti.in/node/2524 ]
# மலேசியக் கடவுள்கள்

**மலேசியக் கடவுள்கள்** (Malaysian Gods) 2009 இல் மலேசியாவில் வெளிவந்த ஒரு தமிழ் ஆவண நிகழ்படம் ஆகும். இப் படம் மலேசியாவில் தணிக்கைக்கு உள்ளாகியது.  
இப் படம் அன்வார் இப்ராகிம் அரசில் இருந்து வெளியேற்றப்பட்டு Sodomy, ஊழல் குற்றம்சாட்டப்பட்டு சிறை வைக்கப்பட்டார். இதனை எதிர்த்து அவரது ஆதரவளார்கள், மகாதீர் பின் முகமதுவின் சர்வதிகாரப் போக்கை எதிர்த்தவர்களாலும் பெரும் எதிர்ப்புப் போராட்டங்கள் செய்யப்பட்டன. இப் படம் 10 ஆண்டுகளுக்குப் பின்பு அப் போராட்ட களங்களில் இருந்தவர்கள், பணி புரிந்தவர்களை நேர்காணல்கள் காணுகிறது. அனைத்து நேர்காணல்களும் தமிழில் அமைந்துள்ளன.  
இப் படத்தை அமிர் முகமட் இயக்கி உள்ளார்.
# கணேஷ் வெங்கட்ராமன்

**கணேஷ் வெங்கட்ராமன்** இவர் ஒரு மாடல் மற்றும் தென்னிந்தியத் திரைப்பட நடிகர் ஆவார். இவர் அபியும் நானும்* மற்றும்* உன்னைப்போல் ஒருவன்' போன்ற திரைப்படங்களின் மூலம் தமிழ் சினிமாவுக்கு பரிச்சயமானார். இவர் தமிழ், தெலுங்கு, மலையாளம், கன்னடம் போன்ற தென்னிந்திய மொழி திரைப்படங்களில் நடித்தார். இவர் கமலஹாசன், அமிதாப் பச்சன், மோகன்லால், போன்ற முன்னணி நடிகர்களுடன் பணியாற்றியுள்ளார். இவருக்கும் நிஷா கிருஷ்ணன் என்ற நடிகையுடன் 22 நவம்பர் 2015 அன்று திருமணம் நடைபெற்றது.
# கணேஷ் வெங்கட்ராமன்

## ஆரம்ப வாழ்க்கை

கணேஷ் மும்பையில் பிறந்து வளர்ந்தார். இவரின் அப்பா அம்மா தமிழ்நாட்டில் உள்ள சிதம்பரத்தைச் சேர்ந்தவர்கள். இவர் 2003ம் ஆண்டு நடந்த "மிஸ்டர் இந்தியா 2003" வெற்றியாளர் ஆவார். அதே ஆண்டில் துருக்கி நாட்டின் தலைநகர் இஸ்தான்புல்லில் நடைபெற்ற சூப்பர் மாடல் போட்டியில் முதல் ஐந்து போட்டியாளர்களில் ஒருவராக வந்தார்.  
இவருடைய கல்லூரி நாட்களில், இவருக்கு வடிவழகு மற்றும் நடிப்பு நோக்கி கவனம் இருந்தது. தனது கல்லூரியில் கைப்பந்து அணியின் தலைவராகவும் இருந்தார். முறையான கல்வியை முடித்த பின்னர், மென்பொருள் வல்லுநராக ஒரு புகழ்பெற்ற நிறுவனத்தில் இவர் இரண்டு ஆண்டுகள் பணிபுரிந்தார். இவர் பல விளம்பரப் படங்களிலும் நடித்தார். இயக்குநர் முருகதாஸ் ஒரு விளம்பரத்துக்காக கணேஷ் வெங்கட்ராமனை தேர்வு செய்தார்.
# கணேஷ் வெங்கட்ராமன்

## மாடல்

இவர் இதுவரைக்கும் 200 விளம்பரப் படங்களில் நடித்துள்ளார்.
# கணேஷ் வெங்கட்ராமன்

## சின்னத்திரை

இவர் ஜெயா டிவியில் ஒளிபரப்பான மாயாவி 3டி தொடர் முலம் சின்னத்திரையில் அறிமுகம் ஆனார். உலகில் முதல் முதலில் தயாரிக்கப்பட்ட 3டி தொடர் இதுவாகும்.
# கணேஷ் வெங்கட்ராமன்

## திரைப்படங்கள்

| ஆண்டு | படம் | பங்கு | மொழி | குறிப்புகள் |  |
| --- | --- | --- | --- | --- | --- |
| 2006 | * தி அஞ்ச்ஸ்* | Rochak | ஹைதராபாத் உருது |  |  |
| 2008 | * அபியும் நானும்* | ஜோகிந்தர் சிங் | தமிழ் |  |  |
| 2009 | * உன்னைப்போல் ஒருவன்* | அரிப் கான் | தமிழ் |  |  |
| *ஈநாடு* | தெலுங்கு |  |  |  |  |
| 2010 | *காந்தகார்* | சூர்யா நாத் சர்மா | மலையாளம் |  |  |
| 2011 | * கோ* | அவராகவே | தமிழ் | சிறப்புத் தோற்றம் |  |
| 2012 | *பனித்துளி* | சிவா | தமிழ் |  |  |
| *தமருகம் * | ராகுல் | தெலுங்கு |  |  |  |
| 2013 | *தீயா வேலை செய்யனும் குமாரு* | ஜார்ஜ் | தமிழ் |  |  |
| *சம்திங் சம்திங்* | தெலுங்கு |  |  |  |  |
| *சந்திரா* | ஆர்யா | கன்னடம் |  |  |  |
| தமிழ் |  |  |  |  |  |
| * இவன் வேற மாதிரி* | அரவிந்தன் ஐபிஎஸ் | தமிழ் |  |  |  |
| *பள்ளிக்கூடம் போகாமலே* | தமிழ் | படப்பிடிப்பில் |  |  |  |
| 2014 | *தும் ஹோ யாரா* | சிவா | ஹிந்தி |  |  |
| 2015 | *கன்ஸ் ஆஃப் பெனாரஸ்* | ஹிந்தி | படப்பிடிப்பில் |  |  |
| *தனி ஒருவன்* | *சக்தி * | தமிழ் |  |  |  |
| *அச்ஹர்ரம்* | தமிழ் | படப்பிடிப்பில் |  |  |  |
| 2016 | *முறியடி* | விஜய் | தமிழ் | தாமதம் | } |
# இயேசுவின் பிறப்பு

, 1622]]  
**இயேசுவின் பிறப்பு** என்பது இயேசுவின் பிறப்பு குறித்த லூக்கா நற்செய்தி, மத்தேயு நற்செய்தி மற்றும் சில திருமுறையினை சேரா நூல்களில் விவரிப்பினைக்குறிக்கும். லூக்கா மற்றும் மத்தேயு நற்செய்திகள் யூதேயா நாட்டின் பெத்லகேம் ஊரில் இயேசு ஒரு கன்னியிடம் பிறந்தார் என குறிக்கின்றது.  
லூக்கா நற்செய்தியின்படி அகுஸ்து சீசரின் கட்டளைப்படி மக்கள் தொகையைக் கணக்கில் தன் குடும்பத்தை பதிவு செய்ய தாவீதின் வழிமரபினரான யோசேப்பும், அவருக்கு மண ஒப்பந்தமான மரியாவும் நாசரேத்து ஊரிலிருந்து யூதேயாவிலுள்ள பெத்லகேம் என்ற தாவீதின் ஊருக்குச் சென்றனர். அங்கு இருந்தபொழுது மரியாவுக்குப் பேறுகாலம் வந்தது. அவர் தம் தலைமகனைப் பெற்றெடுத்து, பிள்ளையைத் துணிகளில் பொதிந்து தீவனத் தொட்டியில் கிடத்தினார். இதன்பின் அப்பகுதியில் உள்ள வயல்வெளியில் தங்கள் கிடையைக் காவல் காத்துக்கொண்டிருந்த இடையர்களுக்கு வானதூதர் தோன்றி அவர்களிடம், 'இன்று ஆண்டவராகிய மெசியா என்னும் மீட்பர் உங்களுக்காகத் தாவீதின் ஊரில் பிறந்திருக்கிறார்.' எனக்கூறி இயேசுவின் பிறப்பை அவர்களுக்கு அறிவித்தனர். அவர்கள் சென்று மரியாவையும் யோசேப்பையும் தீவனத் தொட்டியில் கிடத்தியிருந்த குழந்தையையும் கண்டு வணங்கினர்.  
மத்தேயு நற்செய்தி விண்மீன் ஒன்றின் வழிகாட்டுதலால் கிழக்கிலிருந்து ஞானிகள் சிலர் வந்து இயேசுவை வணங்கினர் என்று குறிக்கின்றது. இதன்பின் ஏரோது குழந்தையை கொல்லத் தேடுவான் என கணவில் யோசேப்பு எச்சரிக்கப்பட்டதால், அவர்கள் மூவரும் எகிப்துக்குத் தப்பி ஓடிச் சென்றனர். ஏரோது காலமானதும், எகிப்திலிருந்து திரும்பி வந்து நாசரேத்து எனப்படும் ஊருக்குச் சென்று அங்குக் குடியிருந்தார்.  
இந்த நிகழ்வு பல கிறித்தவ பிரிவுகளில் மிகவும் சிறப்பாக கொண்டாடப்படுகின்றது. கத்தோலிக்க திருச்சபை உட்பட்ட சில சபைகளில் கிறித்துமசு அன்று திருவிழிப்பு ஆராதனையோடு இவ்விழா சிறப்பிக்கப்படுகின்றது. குறிப்பாக கிழக்கு மரபுவழி திருச்சபையின் இவ்விழாவுக்கு முன் 40 நாட்கள் நோன்பிருப்பது (Nativity Fast) வழக்கில் உள்ளது. கத்தோலிக்க திருச்சபை, ஆங்கிலிக்க ஒன்றியம் முதலிய பல பிரிவுகளில் இவ்விழாவுக்கு முன் வரும் நான்கு ஞாயிருகளை திருவருகைக் காலம் என வைத்து இவ்விழாவுக்கு ஆயத்தம் செய்கின்றனர்.  
கிறித்தவ இறையியலில் வாக்கு மனிதரான நிகழ்வாக இது கருதப்படுகின்றது. ஆதாம் மற்றும் ஏவாளின் வீழ்ச்சியால் விளைந்த பாவத்தைப்போக்க கடவுளின் திருவுளப்படி அவரின் ஒரே மகன் இயேசு மனிதனாகப்பிறந்ததாக நம்பப்படுகின்றது. 4ம் நூற்றாண்டு முதல் கிறித்தவக் கலையில் இன்நிகழ்வு முக்கியப் பங்கு வகிக்கின்றது. 13ம் நூற்றாண்டு முதல் கிறித்துமசு குடில் அமைத்து இவ்விழாவை கிறித்தவர்கள் கொண்டாடுகின்றனர்.
# புஷ்பம் ராமலிங்கம் அமுதன்

**தடித்த எழுத்துக்கள்**
**புஷ்பம் ராமலிங்கம் அமுதன்** (பிறப்பு 1971, மதுரை, தமிழ்நாடு) என்பவர் ஒரு ஆவணப்பட ஆக்கர், ஊடகச் செயற்பாட்டாளர். இவர் மறுபக்கம் ஊடகச் செயற்பாட்டுக் குழுவின் அமைப்பாளர்களில் ஒருவர் ஆவார். ஆவணப்படம் ஆக்கம், காட்சியிடல், திரைப்பட விழாக்கள், ஊடகப் பட்டறைகள் போன்ற பணிகளை மதுரையிலும், மதுரையைச் சுற்றி உள்ள பகுதிகளிலும் மேற்கொண்டுவருகிறார்.
# புஷ்பம் ராமலிங்கம் அமுதன்

## இயக்கிய ஆவணப் படங்கள்

- லீலாவதி (ஆவண நிகழ்படம்)
- தீவரவாதிகள் (ஆவண நிகழ்படம்)
- Thodarum Thisavazhi'
- காவேரிப் படகுகள்
- பீ (ஆவண நிகழ்படம்)
- மாயானக் குறிப்புகள்
- செருப்பு (ஆவண நிகழ்படம்)
- வந்தே மாதரம்
- பாதை - த ரோட்
- இரவு வாழ்வு - நைற் லைஃப்
# விக்கிப்பீடியா:Statistics/weekly/22-Dec-2013
# தென்சிலுவை (விண்மீன் குழாம்)

**தென்சிலுவை** (ஆங்கிலம்:*crux*) என்பது நவீன 88 விண்மீன் குழாம்களில் மிகச் சிறியது ஆகும். இதனது இலத்தீன் பெயர் சிலுவையைக் குறிக்கிறது. இது வானத்தின் தென்திசையில் அடிவானத்தை நோக்கி சற்றுச் சாய்ந்த நிலையில் காணப்படும். இதற்கு மிக அருகில் உள்ள விண்மீன் பீட்டா செண்டோரி ஆகும். இதைத் தென் அரைக்கோளத்தில் இருந்து தெளிவாகக் காணலாம். இந்த விண்மீன் குழாமில், சிலுவையில் நீளமான பகுதி தென் திசையைக் காட்டுவதால் தென்சிலுவை எனப்படுகிறது.
# சி. ஏ. முகிலன்

ḏ**சி. ஏ. முகிலன்** (*C. A. Muguilan*, 5 மார்ச் 1933 - 12 மே 1980) தமிழ்த் திரைப்பட இயக்குநரும், திரைக்கதை எழுத்தாளரும் ஆவார்.
இவரது இயற்பெயர் சி. ஏ. பெருமாள். புதுவை மாநிலத்தில் உள்ள சின்ன காளப்பெட் என்னும் இடத்தில் ஐயாவு செட்டியார், வல்லதம்மாள் ஆகியோருக்கு ஏழாவது மகனாகப் பிறந்தார். கற்பகம் போன்ற திரைப்படங்களுக்கு கதைகள் எழுதியும், துணை இயக்குநராகவும் பணியாற்றியவர். 1980 ஆம் ஆண்டில் வெளிவந்த ஒரே முத்தம் என்ற படத்தை எழுதியும் இயக்கியும் உள்ளார். ஏ. வி. எம், இளையராஜா, கண்ணதாசன் போன்ற படைப்பாளிகளுடன் இணைந்து தமிழ் திரைப்படத் துறையில் பணியாற்றினார்.
# தமிழ் இலக்கணத் தொடர்கள் (மொழி)

**தமிழ் இலக்கணத் தொடர்கள்** என்னும் இக் கட்டுரையில் பண்டைய தமிழ் இலக்கண நூல்களாகிய தொல்காப்பியம், நன்னூல் ஆகிய இரண்டு நூல்களின் எழுத்து, சொல் என்னும் பகுதியில் உள்ள மொழித்தொடர்கள் மட்டும் அகர வரிசையில் தொகுக்கப்பட்டுள்ளன. தொடர் விளக்க நூற்பாவும், ஆங்கில மொழிபெயர்ப்பும் அடிக்குறிப்பாகத் தரப்படுகின்றன. எடுத்துக்காட்டுகள் அந்தந்த நூற்பாக்களுக்கு உரையாசிரியர்கள் தந்துள்ளனவும், எளிமைப் படுத்தப்பட்டு உள்ளனவுமாகத் தரப்படுள்ளன.
- இவை இரு பகுதிகளாகப் பிரிக்கப்பட்டு தனிச்சொற்கள், இலக்கணக் குறியீடுகள் என்னும் பகுப்பிலும் தொடர்கள், இலக்கணத் தொடர்கள் என்னும் பகுப்பிலும் தரப்படுகின்றன.
- இதில் தமிழில் நம் முன்னோர்கள் தந்துள்ள இலக்கணக் குறியீடுகள், தெடர்கள் அனைத்தையும் ஒருசேர ஒப்பிட்டு, வேறுபடுத்திக் காணலாம்.
- இணைத்துக் காண்க
- தமிழ் இலக்கணத் தொடர்கள் (பொருள்)
# தமிழ் இலக்கணத் தொடர்கள் (மொழி)

## இலக்கணக் குறியீடுகள்

### அ வரிசை

1. அகம் தமிழில் வாழ்க்கைப் பொருளை அகம், புறம் என இரண்டு வகையாகப் பிரிப்பர். அகம் என்பது அகங்கை என்னும் உள்ளங்கை போல மூடியும் விரித்தும், அகம் என்னும் வீட்டிலுள்ளோர் கட்டுப்பாட்டுக்குள் அடங்கும் ஒழுக்கம். புறம் என்பது வெளிப்புறத்தில் உள்ளோர் தாக்கத்துடன் நிகழும் வாழ்க்கை முறைமை.
1. உவமை தெரிந்த பொருளைக் காட்டித் தெரியாத ஒன்றை உணரச் செய்வது உவமை. இதனைத் தொல்காப்பியம் 'உவமம்' என்னும் சொல்லால் குறிப்பிடுகிறது. உருவம், நிறம் சுவை முதலான பண்புகள், செயல், விளைவு ஆகிய நான்கு கூறுகள் பொருத்திக் கட்டப்படும் என்றும் சிறப்பு, நலன், காதல், வலிமை ஆகிய உணர்வுகளில் தோன்றி அப் பாங்குகளைப் புலப்படுத்தும் என்றும் தொல்காப்பியம் உவமைத் தன்மையைத் தெளிவுபடுத்துகிறது.
1. எச்சம் - தொல்காப்பியத்தில் எச்சவியல் என வரும்போது எஞ்சி நிற்கும் கருத்துக்களை உணர்த்தும். பெயரெச்சம், வினையெச்சம், முற்றெச்சம் என வரும்போது குறைசொற்களை உணர்த்தும்.
1. எழுத்து என்பது எழுதப்படும் எழுத்து உருவம். எழும் அணுத்திரளின் ஒலி.
# தமிழ் இலக்கணத் தொடர்கள் (மொழி)

## இலக்கணக் குறியீடுகள்

### க வரிசை

1. களவு திருமணத்துக்கு முன் நிகழும் காதலன் காதலியரின் ஆண்-பெண் உறவு
1. கற்பு திருமணத்துக்குப் பின்னர் நிகழும் கணவன் மனைவி உறவு
1. கிளவி உள்ளத்து உணர்வுகளைப் புலப்படுத்தும் மொழி.
# தமிழ் இலக்கணத் தொடர்கள் (மொழி)

## இலக்கணக் குறியீடுகள்

### ச வரிசை

1. சந்தி வினைச்சொல்லில் பகுதியையும், இடைநிலையையும் சந்திக்க வைக்கும் சொல்லுறுப்பு
1. சாரியை சாரியை என்னும் சொல்லுறுப்பு வினைச்சொல்லில் இடைநிலையையும் விகுதியையும் சார்ந்து வரும். நடந்தனள் - நட+ந்(த்)+த்+**அன்**+அள் - அன் என்பது சாரியை. ஓடியது - ஓடு+இ+**அ**+து - அ என்பது சாரியை.
1. சொல் சொல் என்பது ஒரு பொருளுக்கோ, செயலுக்கோ முன்னோர் சொன்னபடி சொல்லும் ஒருவகைக் குறியீடு
# தமிழ் இலக்கணத் தொடர்கள் (மொழி)

## இலக்கணக் குறியீடுகள்

### ப வரிசை

1. பகுதி சொல்லில் மேலும் பகுக்க முடியாததாகப் பொருள் உணர்த்தி நிற்கும் அடிச்சொல்.
1. பதம் சோற்றில் ஒரு பருக்கையைப் பதம் பார்ப்பது போலச் சொல்லை ஒவ்வொன்றாகப் பதம் பார்ப்பது. பகுதி, விகுதி, இடைநிலை, சாரியை, சந்தி, விகாரம், எதுத்துப்பேறு என்றெல்லாம் பகுபத உறுப்புக்களாக இது பதம் பார்க்கப்படும்.
1. புறம் அகம் என்பதன் மறுதலை
1. பொருள் தன்னை அறியாது செய்வது போல் அல்லாமல் நல்லது கெட்டது உணர்ந்து, பொருட்படுத்தி (பொருளாக எண்ணி) வாழ்க்கையில் உண்டாக்கிக்கொள்ளும் இடம் முதலான உடைமைகளும், வாழ்க்கை நெறிமுறைகளும் பொருள் எனப்படும்.
# தமிழ் இலக்கணத் தொடர்கள் (மொழி)

## இலக்கணக் குறியீடுகள்

### ம வரிசை

1. மரபு முன்னோர் வழியில் நமக்குள்ளே மரத்துப்போயிருக்கும் சொற்களும், மொழிப்பாங்கும், உணர்வுகளும் மரபு எனப்படும்.
1. மாத்திரை தமிழில் எழுத்து ஒலிக்கும் கால அளவு. (ஒரு பொருளைப் பார்த்துக்கொண்டிருக்கும்போதே) கண்ணின் இமையானது தானே இமைத்துக்கொள்ளும் நேரம்.
1. மெய்ப்பாடு உள்ளத்து உணர்ச்சிகள் மெய்யில் படும் (புலப்படும்) பாங்கு.
# தமிழ் இலக்கணத் தொடர்கள் (மொழி)

## இலக்கணக் குறியீடுகள்

### ய வரிசை

1. யாப்பு யாப்பு என்னும் சொல் கட்டிவைக்கும் செயல்பாட்டை உணர்த்தும் தொழிற்பெயர். தமிழ் மொழிநடைப் பாங்கில் செய்யுள் வடிவில் சொற்களைக் கட்டிவைக்கும் பாங்கு 'யாப்பு' எனப்படும்.
# தமிழ் இலக்கணத் தொடர்கள் (மொழி)

## இலக்கணக் குறியீடுகள்

### வ வரிசை

1. வழக்கு (தகுதி வழக்கு, செய்யுள் வழக்கு)
1. விகாரம்
1. விகுதி
# தமிழ் இலக்கணத் தொடர்கள் (மொழி)

## இலக்கணத் தொடர்கள்

### அ வரிசை

1. அஃறிணை
1. அடுக்குத்தொடர்
1. அடைமொழி
1. அளபெடை அளபு எடுத்தல், அதாவது ஒலி கூட்டி எழுதிக் காட்டல், எடுத்துக்காட்டுகள் - உயிரளபெடை, ஒற்றளபெடை விளக்கப் பகுதியில் காண்க.
1. அன்மொழித்தொகை
1. அன்மொழித்தொடர்
1. ஆகுபெயர்
1. இடைச்சொல்
1. இடைத்தொடர்க் குற்றியலுகரம்
1. இடைநிலை
1. இடையினம்
1. இரண்டிறந்திசைக்கும் பொதுமொழி
1. இரட்டைக்கிளவி
1. இருபெயரொட்டு இதனை இருபெயரொட்டுப் பண்புத்தொகை எனவும் வழங்குவர்.
1. இறைச்சிப் பொருள்
1. இன-எழுத்து, காண்க: வல்லினம், மெல்லினம், இடையினம்
1. இனமொழி, ஒருமொழி ஒழிதன் இனம் கொளல்
1. ஈரெழுத்தொருமொழி
1. ஈரொற்றுத் தொடர்மொழி
1. உம்மைத்தொகை
1. உரிச்சொல்
1. உயிரளபெடை
1. உயிரெழுத்து
1. உவமைத்தொகை
1. எண்ணுப்பெயர்
1. ஒற்றளபெடை
1. ஒன்றொழி பொதுச்சொல்
1. ஓரெழுத்தொருமொழி
# தமிழ் இலக்கணத் தொடர்கள் (மொழி)

## இலக்கணத் தொடர்கள்

### க வரிசை

1. குறிப்புரை
1. குற்றியலிகரம்
1. குற்றியலுகரம்
# தமிழ் இலக்கணத் தொடர்கள் (மொழி)

## இலக்கணத் தொடர்கள்

### ச வரிசை

1. சார்பெழுத்து
1. சுட்டெழுத்து
1. செஞ்சொல்
1. செந்தமிழ்
1. செவ்வெண் என்பது எண்ணப்படும் பெயர்களைக் கொண்ட தொடர். இது எண்ணப்படும் இடைச்சொற்களில் ஒன்றை ஒவ்வொரு பெயரோடும் பெற்று வராமல் தனித்தனிப் பெயராக எண்ணப்பட்டு இறுதியில் தனி-இடைச்சொற்களில் ஒன்றை (எனா, என்று, என்றா போன்றவை) எண் தொகைச் சொல்லாகப் பெற்று வரும். எடுத்துக்காட்டு - சாத்தன், கொற்றன், பூதன் என மூவரும் வந்தனர்.
# தமிழ் இலக்கணத் தொடர்கள் (மொழி)

## இலக்கணத் தொடர்கள்

### த வரிசை

1. தகுதி
1. தனிமொழி
1. தடுமாறு தொழிற்பெயர்
1. திசைச்சொல்
1. திணை-விரவுப்-பெயர்
1. திரிசொல்
1. தொகைநிலைத்தொடர், 1 வேற்றுமைத்தொகை 2 உவமைத்தொகை 3 வினைத்தொகை 4 பண்புத்தொகை 5 உம்மைத்தொகை 6 அன்மொழித்தொகை
1. தொடர்மொழி
1. தொழிற்பெயர்
# தமிழ் இலக்கணத் தொடர்கள் (மொழி)

## இலக்கணத் தொடர்கள்

### ந வரிசை

1. நிலைமொழி
1. நெடில்-எழுத்து
1. நெடில்-தொடர்
1. நெடுமொழி
1. நிறைப்பெயர்
# தமிழ் இலக்கணத் தொடர்கள் (மொழி)

## ப வரிசை

1. பகாப்பதம்
1. பகுபதம்
1. பண்புத்தொகை
1. பண்புப்பெயர்
1. பால்பகா அஃறிணைப்பெயர்
1. பெயரெச்சம்
# தமிழ் இலக்கணத் தொடர்கள் (மொழி)

## ப வரிசை

### ம வரிசை

1. மரூஉ-மொழி
1. முறைப்பெயர்
1. மீமிசை
1. முதற்பெயர்
1. முற்றெச்சம்
# தமிழ் இலக்கணத் தொடர்கள் (மொழி)

## ப வரிசை

### வ வரிசை

1. வடசொல்
1. வியங்கோள் வினைமுற்று
1. வினா எழுத்து
1. வினைத்தொகை
1. வினைமுற்று
1. வினையாலணையும் பெயர்
1. வினையெச்சம்
1. வேற்றுமைத்தொகை
# தமிழ் இலக்கணத் தொடர்கள் (மொழி)

## வெளி இணைப்பு

- தொல்காப்பியம் ஆங்கில மொழிபெயர்ப்பு
- ஆங்கில இலக்கணக் குறியீடுகள்
# புனல்

**வடிகுழலி** அல்லது **புனல்** (*funnel*) என்பது ஒரு பக்கத்தில் விரிந்த வட்ட வடிவிலான வாயையும் மற்ற பக்கத்தில் ஒடுங்கிய குழாயையும் கொண்ட ஒரு கருவி ஆகும். இது நீர்மம் ஒன்றை அல்லது சிறிதாக நறுக்கப்பட்டவையை ஒடுங்கிய வாயுள்ள ஒரு கொள்கலனிலிடப் பயன்படுகிறது. புனல் இல்லாவிடில் இவை வெளியில் சிந்திவிடும். புனல்கள் பெரும்பாலும் துருப்பிடிக்காத உருக்கு, அலுமினியம், கண்ணாடி அல்லது நெகிழியால் உருவாக்கப்படுகின்றன. இதை உருவாக்கப் பயன்படுபவை திடமானதாகவும் தன்னூடாகச் செல்லும் பொருளுடன் எதிர்வினை புரியாததாகவும் இருக்கவேண்டும். இதனால் தான் வீட்டில் நெகிழியாலான புனல் பயன்படுகின்ற போதிலும் டீசலை ஊற்றும் போது கண்ணாடிப் புனல் அல்லது துருப்பிடிக்காத உருக்கினாலான புனல் பயன்படுகிறது.
# மாண்டி தாக்கர்

**மாண்டி தாக்கர்** (Mandy Takhar) ஒரு பிரித்தானிய இந்திய முன்னணி வடிவழகி மற்றும் நடிகை. இவர் பஞ்சாபித் திரைப்படங்களில் அதிகமாக நடித்து வருகிறார்.
# மாண்டி தாக்கர்

## திரைப்படங்கள்

| ஆண்டு | திரைப்படம் | கதாபாத்திரம் | மொழி | குறிப்புகள் |
| --- | --- | --- | --- | --- |
| 2010 | *ஏகாம் - சன் ஆப் சாயில்* | நவ்நீத் | பஞ்சாபி |  |
| 2012 | *மிர்சா - தி அன்டோல்ட் ஸ்டோரி* | சாஹிபா | பஞ்சாபி |  |
| 2012 | *பம்பூ* | பிங்கி | இந்தி |  |
| 2012 | *சாதி வாக்ரி ஹே சான்* | ஜோட் | பஞ்சாபி |  |
| 2013 | *தூ மேரா 22 மேன் தேரா 22* | சிம்மி | பஞ்சாபி |  |
| 2013 | *இஷ்க் கராரி* | மிஸ் ஸ்வீட்டி | பஞ்சாபி |  |
| 2013 | *பிரியாணி (திரைப்படம்)* | மாயா | தமிழ் |  |
# விக்கிப்பீடியா:விக்கித்திட்டம் ஆசியா

<div id="head">}</div>  
</div>  
__NOTOC__
**<div>இத்திட்டம் ஆசியா தொடர்பான புதிய கட்டுரைகளை உருவாக்குவதையும், மேம்படுத்துவதையும் நோக்கமாகக் கொண்ட விக்கித்திட்டமாகும். மேலும் ஆசியா தொடர்பான கட்டுரைகளை உருவாக்கும் விக்கிப்பயனர்களை இணைக்கவும், அவர்களுக்கு வழிகாட்டி உதவி புரியவும் இத்திட்டம் வழிவகை செய்கிறது.  
தாங்களும் இத்திட்டத்தின் கீழ் இணைந்து பணியாற்ற விரும்புகிறீர்களா?. அதற்கு இங்குள்ள **'திட்ட உறுப்பினர்கள்**' பகுதியில் தங்கள் பெயரைச் சேர்த்துக்கொள்ளவும். பின் கீழ்க்கண்ட தலைப்புகளில் தாங்கள் கட்டுரைகளை இயற்றலாம், உதவி தேவைப்பட்டால் ஆலமரத்தடியில் அல்லது ஒத்தாசைப் பக்கத்தில் கேட்கவும்.  
</div>**  
| <div>
==நோக்கம்==  
விக்கித்திட்டம் ஆசியா குறிக்கோள்:
* ஆசியா தொடர்பான கட்டுரைகளின் அளவினையும் தரத்தினையும் அதிகரித்தல்.
* ஆசியா நாடுகள் பற்றிய கட்டுரைகளை மேம்படுத்தல்.
* கட்டுரைகளை எளிய தேடலின் பொழுதே ஆர்வமுள்ளோருக்கு கிடைக்க வழிவகை செய்தல்.
* வலைவாசல்:ஆசியா பராமரிப்பு.
<div></div>
</div>  
<div>  
==சமீபத்தில் தொகுக்கப்பட்ட கட்டுரைகள்==  
ஆசியா தொடர்பான கட்டுரைகளில் சமீபத்தில் பயனர்கள் செய்துள்ள மாற்றங்கள் இங்கு பட்டியல் இடப்பட்டுள்ளன. ஆர்வமுள்ளோர் இப்பட்டியலில் பிற பயனர்கள் செய்த மாற்றங்களை கண்காணிக்கலாம்.
</div> </div>  
<div>  
==வார்ப்புருக்கள்==  
* பயனர் பக்கத்தில் இடவேண்டிய வார்ப்புருக்கள் மற்றும் கட்டுரைகளின் பேச்சுப் பக்கத்தில் இட வேண்டிய ஆசியா வார்ப்புருக்கள் குறித்து இங்கு காணவும்.
</div>  
<div>  
==தகவல் பலகை==  
</div> | <div>  
==சிறப்பு உள்ளடக்கங்கள்==
;**வலைவாசல்கள்**
இந்நாள் வரை விக்கிப்பீடியாவின் முதல் பக்கத்தில் ஆசியா தொடர்புடைய எந்த வலைவாசலும் காட்சிபடுத்தப்படவில்லை.  
</div>  
<div>  
==திட்ட உறுப்பினர்கள்==
* நி.ஆதவன்
* நந்தினி கந்தசாமி
* விக்கி தமிழ் 100  
</div>  
<div> |
| --- | --- |
| <div>  
==இலக்குகள்==  
;உடன் செய்ய வேண்டியவை  
====முதல் இலக்கு====  
====இரண்டாவது இலக்கு====  
====பெரும் இலக்கு==== |  |
| <div>  
==நிறைவுற்றவை==
# வலைவாசல்:ஆசியா - விக்கிப்பீடியா முதற்பக்கம் போல சைவ சமயத்திற்கான பக்கம்

</div> |  |
| <div>  
==இவற்றையும் காண்க==  
</div> | } |
# வலைவாசல்:வானியல்/தகவல்கள்/3

- பூமியின் அனைத்துப்பகுதியிலும் மார்ஸ் 21 அன்று மிகச் சரியாகப் பன்னிரண்டு மணி நேரம் சூரிய வெளிச்சம் இருக்கும்.
- சூரியக் குடும்பத்திலேயே ஈர்ப்பு விசையை அதிகமாகக் கொண்டுள்ள கோள் வியாழன் ஆகும்.
- எகிப்தியர்களே கோள்களின் பெயரை ஒவ்வொரு வார நாட்களுக்கும் வைத்தனர்.
- செவ்வாய்க் கோளில் இருந்து வானத்தை அவதானிக்கும் போது அது செம்மஞ்சள் நிறமாகவே தென்படும்.
- நீல் ஆம்ஸ்ரோங் (படம்) தனது இடது காலையே முதன் முதல் நிலவில் எடுத்து வைத்தார்.
- நாம் வாழும் பூமி சூரியக்குடும்பத்தில் உள்ள மிகப்பெரிய ஐந்தாவது கோளாகும்.  
| <div>**...முன்மொழிய**</div> | } |
| --- | --- |  
<noinclude>  
</noinclude>
# வலைவாசல்:வானியல்/சிறப்புப்படம்/3

<font style=allign=>**அனைத்துலக விண்வெளி நிலையம்** என்பது விண்ணிலே உலகைச் சுற்றிவரும் ஒரு விண்நிலையம். பலநாடுகள் ஒன்றாக இணைந்து உருவாக்கிய, நெடுங்காலம் நிலைத்து விண்ணிலே இயங்கவல்ல ஒரு விண்வெளி நிலையம். இது புவியில் இருந்து 360 கி.மீ. உயரத்தில் வளிமண்டலத்தைத் தாண்டி உள்ள புற வெளியில் 92 நிமிடங்களுக்கு ஒருமுறை உலகைச் சுற்றி வருகின்றது. இது 1998 ஆம் ஆண்டு நிறுவப்பட்டது</font>
# நம்ம வீட்டு மகாலட்சுமி (தொலைக்காட்சி நிகழ்ச்சி)

**நம்ம வீட்டு மகாலட்சுமி** ஜீ தமிழ் தொலைக்காட்சியில் ஒளிபராபான நிகழ்ச்சி. இந்த நிகழ்ச்சியை குஷ்பூ தொகுத்து வழங்குகிறார். ஜாக்பாட் நிகழ்ச்சிக்குப் பிறகு நடிகை குஷ்பூ தொகுத்து வழங்கும் நிகழ்ச்சி இது ஆகும். இந்த நிகழ்ச்சி சனி மற்றும் ஞாயிறு அன்று இரவு 8 மணிக்கு ஒளிபரப்பாகிறது. முதல்நாள் முதல் நிகழ்ச்சியில் தொலைக்காட்சி நடிகைகள் ஷில்பா, ஷிவானி நந்தினி, தேவி கிருபா ஆகியோர் பங்கேற்றனர்.  
இது முற்றிலும் பெண்களுக்கான நிகழ்ச்சி ஆகும். இந்த நிகழ்ச்சியில் நான்கு சுற்றுக்கள் உண்டு.
# நம்ம வீட்டு மகாலட்சுமி (தொலைக்காட்சி நிகழ்ச்சி)

## இவற்றை பார்க்க

- ஜீ தமிழ் தொலைக்காட்சி நிகழ்ச்சிகள்
# கிளாரா ஜெட்கின்

**கிளாரா செட்கின்** *(Clara Zetkin)* (; ; **எய்சனர்** *எனப்படுபவர்*; 5 ஜூலை 1857 – 20 ஜூன் 1933) ஒரு செருமானிய மார்க்சியக் கோட்பாட்டளரும், பொதுவுடைமைச் செயற்பாட்டாளரும் மகளிர் உரிமைப் போராளியும் ஆவார்.
இவர் 1917 வரை செர்மானியச் சமூக மக்களாட்சிக் கட்சியில் செயல்பட்டார். பிறகு இவர் தற்சார்பு சமூக மக்களாட்சிக் கட்சியில் வ்சேர்ந்து அதன் மிக இடது சார்பு பிரிவான சுபார்ட்டகசு குழுவில் இயங்கினார். இக்குழு, பிறகு செருமானியப் பொதுவுடைமைக் கட்சியாக மாறியது. இவர் கட்சி அரசியல் குழுவில் வீமர் குடியரசு பேராளராக 1920 இல் இருந்து 1933 வரை இருந்தார்.
# கிளாரா ஜெட்கின்

## வாழ்க்கை

### பின்னணியும் கல்வியும்

**கிளாரா யோசப்பைன் எய்சனர்** *(Clara Josephine Eißner (Eissner)* சாசானிய வீடெரவு குடும்பத்தில் மிக மூத்த மகவாக கோனிகுசை ன்-வீடெரவு நகராட்சி சார்ந்த வீடெரவு பகுதியில் பிறந்தார். இவரது தந்தையார் கோட்பிரீடு எய்சனர் ஒரு பள்ளி ஆசிரியரும் பேராய இசைக்கலைஞரும் சீர்திருத்தக் கிறித்தவரும் ஆவார். இவரது தாயார் பிரெஞ்சு கால்வழிவந்த யோசப்பைன் விட்டேல், இலீப்சிகு நகர நடுத்தரக் குடும்பத்தில் பிறந்த உயர்கல்விசான்ற பெண்மணி ஆவார். கிளாராவின் குடும்பம் 1872 இல் இலீப்சிகு நகருக்கு இடம்பெயர்ந்தது. இங்கே இவர் இலீப்சிகு மகளிர் ஆசிரியர் கல்லூரியில் கல்வி பயின்றார். இவர் அப்போதுதான் தோன்றியிருந்த சமூக மக்களாட்சிக் கட்சியுடன் தொடர்பில் இருந்தார்.  
ஆட்டோ பிசுமார்க்கு 1878 இல் சமூக மக்களாட்சிக் கட்சியைத் தடை செய்ததால், 1882 இல் கிளாரா சூரிச்சுக்குச் சென்றார். பிறகு பாரீசில் தலைமறைவாக வாழ்ந்துவந்தார். இவர் பாரீசில் இதழியலும் மொழிபெயர்ப்பும் கற்றார்மிவர் பாரீசில் வாழ்ந்தபோது, பன்னாட்டு நிகரறக் குழுவை நிறுவுவதில் முதன்மையாவ பாத்திரம் வகித்துள்ளார்.
# கிளாரா ஜெட்கின்

## வாழ்க்கை

### சமூக மக்களாட்சிக் கட்சித் தொடக்கநிலை ஈடுபாடு

இவரது அரசியல் வாழ்க்கை ஓசிப் செட்கினைச் சந்தித்தபோது தொடங்கியது. பிறகு கிளாரா ஓசிப் செட்கினை மணந்துகொண்டார்.நிகரறக் குழு கூட்டங்களில் சில மாதங்கள கலந்துகொண்டதும், செட்கின் முழுமையாகக் கட்சியில் ஈடுபடலானார். இது மகளிர் விடுதலைக்கான முன்வைப்பை மார்க்சிய அணுகுமுறைவழி பெற வழிவகுத்தது. செருமனியி 1880 கால கட்ட அரசியல் சூழ்நிலையால் செட்கின் முதலில் சுவிட்சர்லாந்திலும் பின்னர் பிரான்சிலும் தலைமறைவு வாழ்க்கையை மேற்கொண்டார். பத்தாண்டுகளுக்குப் பிறகு அவர் செருமனிக்குத் திரும்பிவந்ததும், சமமை எஉம் சமூக மக்களாட்சிக் கட்சியின் இதழின் பதிப்பாசிரியரானார். இவர் இப்பதவியில் 25 ஆண்டுகள் வரை இருந்தார்.  
ஆசிரியர் கல்வி முடித்ததும், செட்கின் செருமனி மகளிர் இயக்கத்திலும் தொழிலாளர் இயக்கத்திலும் தொடர்புகளை 1874 இல் இருந்து ஏற்படுத்திக்கொண்டார். இவர் 1878 இல் செருமனி நிகரற பாட்டாளிகள் கட்சியில் சேர்ந்தார். இந்தக் கட்சி 1875 இல் பெர்டினாண்டு இலாசல்லி உருவாக்கிய செருமனி பொது பட்டாளிகள் கழகம் என்ற அமைப்பையும் ஆகத்து பேபலும் வில்கெல்ம் இலீப்நிச்சும் உருவாக்கிய செருமனி சமூக மக்களாட்சிப் பாட்டாளிகள் கட்சியையும் இணைத்து உருவாக்கப்பட்டதாகும். இது 1890 இல் தன் பெயரைச் செருமனி சமூக மக்களாட்சிக் கட்சி என மாற்றிக்கொண்டது.  
செட்கின் 1898 இல் உரோசா இலக்சம்பர்குடன் நட்பு பூண்டார். இந்நட்பு பின்னர் 20 ஆண்டுகளுக்குத் தொடர்ந்தது. செட்கினின் பேரளவு ஆற்றலை உறிஞ்சிய இலக்சம்பர்கு மகளிர் இயக்கத்தில் அக்கறை காட்டாவிட்டாலும், இருவரும் கட்சியின் இடது சிறக கூட்டுறவில் உறுதியாகச் செயல்பட்டனர். இலக்சம்பர்கு ஒருதடவை ந்ம் இருவரின் கூட்டுக் கல்லறை வாசகம் " இங்கே செருமனியின் கடைசி இரண்டு சமூக மக்களாட்சி ஆடவர் உறங்குகின்றனர்" என அமையவேண்டும் என பரிந்துரைத்துள்ளார். இருபதாம் நூற்றாண்டுத் திருப்பத்தில் மார்க்சியத் திருத்தல்வாத விவாதத்தில் இவர்கள் இருவரும் கூட்டாக, எடுவார்டு பெர்ன்சுட்டைனின் சீர்திருத்த ஆய்வுரைகளைத் தாக்கினர். பெர்ன்சுட்டைனின் தன் ஆய்வுரைகளில் புரட்சிகர மாற்றக் கருத்தியலுக்கு மாற்றாக படிமலர்ச்சி(பரிணாம) சார்ந்த நிகரறச் சமுக மாற்றத்தை முன்வைத்தார்".
# சிறுவன்

**சிறுவன்** அல்லது **இளம் ஆண்** என்பவர் ஒரு சிறு வயது ஆண்மகன். 18 வயதுக்குக் குறைவான ஆண் (அல்லது) பருவ வயதுக்குக் கீழ் உள்ள இளைஞன், சிறுவன் என அழைக்கப்படுவார். இவ்வயதினரை பையன் அல்லது பாலகன் எனவும் அழைப்பர். இதன் பெண்பால் சிறுமி ஆகும்.
# சிறுவன்

## இலக்கியப் பயன்பாடு

"அன்றே சொன்னான்  
ஆயர் குல சிறுவன்"  
இதில் "சிறுவன்" எனும் சொல், சிறு வயதுக் கண்ணனைக் குறிப்பதாகும்.
# சிறுவன்

## இலக்கியப் பயன்பாடு

### ஆண்பாற் பிள்ளைத்தமிழ்

- சிற்றில், சிறுபறை, சிறுதேர் முதலியன கடவுளைச் சிறுவனாக எண்ணிப் போற்றப்படும் கடை மூன்று பருவங்கள் ஆகும்.
# சிறுவன்

## சிறுவர்களுக்கானப் படைப்புகள்

- தமிழில் சிறுவர்களுக்கான படைப்புகளில் இன்றளவும் சிறந்த ஒன்று - "ஆத்திச்சூடி" (எழுதியவர்: ஒளவையார்)
- அம்புலிமாமா - சிறார்களைக் கவர்ந்த இதழ்களில் ஒன்று.  
இதரப் படைப்புகள்  
- **"உலகிலேயே மகிழ்ச்சியான சிறுவன்"** (தொகுப்பும், தமிழாக்கமும்: இரா.நடராசன்)
::இந்த தொகுப்பு சிறுவர் உலகை பெரியவர்கள் தெரிந்து கொள்வதற்காகவா?
::இல்லை புவியின் மாயைகளில் இருந்து சிறுவர்கள் தெளிந்து கொள்வதற்காகவா?
:: - என்ற கேள்வியுடனே நீளும் மிகச்சிறந்த படைப்பாய் அமைந்திருக்கிறது.
- **"கடலோரத்தில் ஒரு சிறுவன்"** (எழுத்தாளர்: யூ.மா. வாசுகி)
# மேளம் கொட்டு தாலி கட்டு (தொலைக்காட்சி நிகழ்ச்சி)

**மேளம் கொட்டு தாலி கட்டு** இந்த நிகழ்ச்சி சனி மற்றும் ஞாயிறு இரவு 8 மணிக்கு புதுயுகம் தொலைக்காட்சியில் ஒளிபரப்பானது.
திருமணம் ஆகாத பெண்கள் மட்டுமே பங்கேற்கும் ஒரு தொலைக்காட்சி நிகழ்ச்சி. இந்த நிகழ்ச்சியை நடிகை சினேகா தொகுத்து வழங்கினார். இது இவரின் முதல் சின்னத்திரை நிகழ்ச்சி ஆகும்.
# மேளம் கொட்டு தாலி கட்டு (தொலைக்காட்சி நிகழ்ச்சி)

## இவற்றை பார்க்க

- புதுயுகம் தொலைக்காட்சி நிகழ்ச்சிகளின் பட்டியல்
# அரசு அறிஞர் அண்ணா நினைவு புற்றுநோய் மருத்துவமனை மற்றும் ஆராய்ச்சி நிலையம்

**அரசு அறிஞர் அண்ணா நினைவு புற்றுநோய் மருத்துவமனையும் ஆராய்ச்சி நிலையமும்** (Arignar Anna Memorial Cancer Hospital & Research Institute) என்பது தமிழ்நாட்டில் உள்ள காஞ்சிபுரத்தில் அமைந்துள்ள அரசு புற்றுநோய் மருத்துவமனை ஆகும். பேரறிஞர் அண்ணாவின் நினைவாக உலக சுகாதார நிறுவனத்தின் உதவியுடன் புற்றுநோய் ஆராய்ச்சி நிலையமாக 1969இல் அப்போதைய அரசால் அடிக்கல் நாட்டப்பட்டு, தொடங்கப்பட்டது. ஆரம்பத்தில் சுற்றுப்புறக் கிராமங்களில் புற்று நோய் கண்டறியும் சோதனை முகாம்களை நடத்தியது. இலவசமாக நோயாளிகள் மருத்துவம் பெறுகின்றனர். இன்று கதிர் மருத்துவம், அறுவை மருத்துவம், வேதிமருத்துவம், ஆராய்ச்சி என்று ஒரு புற்றுநோய்க்கான முழுமையான மருத்துவமனையாகத் திகழ்கிறது. மருத்துவ இயற்பியலில் பட்ட மேல் படிப்பு வசதியும் உள்ளது. தமிழக முதலமைச்சராக இருந்த அண்ணா, புற்று நோயால் இயற்கை எய்திய பின் அவர் நினைவாக தொடங்கப்பட்டது. தற்பொழுது வட்டார புற்றுநோய் மையமாக (Regional Cancer Center) இந்திய அரசால் ஏற்றுக் கொள்ளப்பட்டது.
# Module:Horizontal timeline